איך לעבור את מעמד הפרוטוקול בקניית דירה | פורטל בונים ומשפצים בדרום
להלן הסברים וטיפים כיצד להתנהל במעמד מסירת הבית לידכם.
מאת: המהנדס אורן פורת.
במעמד הפרוטוקול אתם אמורים לרשום את כל הליקויים שראיתם בדירה ( ממליץ להכין מבעוד מועד רשימה של ליקויים), וכמובן את כל החוסרים שיש בדירה. בפרוטוקול אתם עוברים בכל החדרים, בכל הדירה עם נציג של הקבלן ובסופו של דבר, אתם חותמים על קבלת הדירה ומקבלים תעודות אחריות והוראות תחזוקה של הדירה.
אז דבר ראשון לפני הפרוטוקול, אני ממליץ לכם להודיע לקבלן מראש, שלא תהיו מוכנים לקבל את הדירה כשהיא לא נקייה כולל שטיפה וניקויי יסודי של הדירה.
– אין שום סיבה שאתם תצטרכו לקרצף אבק שבוע. אבל לא רק לקרצף אבק – אני חושב שאם הדירה לא נקייה יש דברים שיכולים להסתיר או להסתתר שלא במתכוון, ואני מדבר על כל מיני פגמים כמו שריטות על הריצוף, או על אלמנטים אחרים ועוד כל מיני פגמים נוספים.
מכירים את המשפט "איך לא ראיתי את זה קודם" ?
כבר לפני הפרוטוקול הייתי ממליץ לכם להכין רשימה, של כל הליקויים שתמצאו בעיניים לא מקצועיות בדירה וביום שהפרוטוקול מתבצע – אתם מוכנים עם רשימה ופשוט תבדקו שוב מהתחלה את הכל – כשיש לכם רשימה עדכנית מהצד.
בנוסף לרשימה, כדאי לצלם את הליקויים בדירה עם תאריך כדי לעקוב אחרי התפתחות הליקויים, אם יש רטיבויות, סדקים, בעיות בריצוף, התפוררות כלשהיא או כל דבר אחר שתמצאו לא תקין בדירה.
חשוב שתתעדו ותוכלו להשוות למה שהיה מקודם, תשמרו את כל ההתכתבויות עם הקבלן, חשוב לשמור על האישור שהקבלן באמת קיבל את ההערות שלכם ואת המכתבים הרשומים שלכם, אל תמהרו – תעבדו במסודר – תזכרו שבסופו של דבר הקבלן לא עושה לכם טובה, אתם משלמים על הדירה באופן מלא ואין שום סיבה שתקבלו מוצר שהוא לקויי – אתם משלמים 100% ואתם לא אמורים לקבל מוצר של 60%.
ולכן אני ממליץ לכם לא למהר ולעבור אריח אריח עם עיניים פקוחות, לפתוח את כל ארונות המטבח – תתעדו כל שריטה או פגם אפילו תצלמו במצלמת וידאו את כל תהליך הפרוטוקול – יש גם כאלה שעושים את זה.
תאמינו לי שבסופו של דבר הקבלן יעריך אתכם על זה.
זה בדיוק אותו דבר כשאתם שוכרים רכב , אתם בודקים אם יש בו שריטות ומתעדים כך שיהיה לכם קל יותר מבחינה משפטית אח"כ להוכיח שהרכב בא עם השריטות ולא אתם הייתם אלה שגרמו לנזק הזה.
רק שבמקרה של דירה חדשה יש לכם חוק – חוק מכר דירות שבא לזכות הקונה.
אז אם אני מסכם את הפרוטוקול, אז בזמן הפרוטוקול תעברו עם נציג של הקבלן על רשימת הליקויים שהכנתם מבעוד מועד, תעברו על המפרט ותראו שאין חוסרים ושהכל תקין. כל ליקויי, כל החוסרים שיש לכם וכל פער בין מה שהובטח לבין מה שיש בפועל חייב להיות רשום בכתב – ואל תחסכו בשורות, גם אם הפרוטוקול לוקח עוד שעתיים.
איך אומרים, עדיף לבזבז עוד שעה בדירה מאשר 50 שעות בכתיבת מכתבים לקבלן, שלא נדבר על ריצות, זמן יקר וכסף לעו"ד.
ולכן חשוב לבדוק כל חדר ביסודיות ולרשום את הליקויים שמצאתם.
אני נמצא בסרטים האלה כל יום ואני מנסה לחסוך את זה מכם עוד בשלב הראשוני.
אם הקבלן לוחץ אתכם ואומר שיש לו עוד פרוטוקול אחר אז תבקשו לעשות את הפרוטוקול ביום אחר.
תזכרו שאתם צריכים לבדוק את הדירה מהתחלה למרות שכבר הייתם אמורים לבדוק את הדירה לפני הפרוטוקול ולהיות מוכנים .... בין הבדיקה הקודמת ובין הבדיקה בזמן הפרוטוקול, יכולים לקרות הרבה דברים, מהצפה של הדירה ועד גרירה של חומרים ע"י הפועלים בדירה ועוד כל מיני ליקויים חדשים.
אחרי שמסתיים הפרוטוקול :
רצויי לשלוח את הרשימה של הליקויים לקבלן וכמובן שבדואר רשום עם דרישה ללוח זמנים של התיקון שלהם.
" תחתום כאן ! "
מה קורה כאשר הקבלן רוצה להחתים אתכם על מסמך בזמן הפרוטוקול, בזמן מסירת הדירה ועליו רשום שאין לכם כל טענות בנושא של ליקויי הבנייה – זה מעין כתב ויתור על תביעות עתידיות –והוא אומר שזה תנאי לקבלת המפתח של הדירה.
בטופס הזה רשום שהדירה תקינה ושאין שום טענות כנגד הקבלן.מהי המשמעות של מסמך כזה ? (לזה אתייחס בטיפ הבא)
ועד אז, קבלו 10 טיפים חינמיים לבדק בית בשיטת עשה זאת בעצמך:
עוד בקטיגוריה « טיפ חשוב בתכנון תאורת חוץ	דגשים חשובים לניקיון לפני שהטייח הולך »